CELEX: 32017D0729
Language: el
Date: 2017-04-20 00:00:00
Title: Εκτελεστική απόφαση (ΕΕ) 2017/729 της Επιτροπής, της 20ής Απριλίου 2017, σχετικά με αίτημα της Δημοκρατίας της Κροατίας για παρέκκλιση σύμφωνα με το άρθρο 9 παράγραφος 4 της οδηγίας 98/41/ΕΚ του Συμβουλίου σχετικά με την καταγραφή των ατόμων που ταξιδεύουν με επιβατηγά πλοία που εκτελούν δρομολόγια προς ή από λιμένες των κρατών μελών της Κοινότητας [κοινοποιηθείσα υπό τον αριθμό C(2017) 2437]

25.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 107/35
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/729 ΤΗΣ ΕΠΙΤΡΟΠΉΣ
   της 20ής Απριλίου 2017
   σχετικά με αίτημα της Δημοκρατίας της Κροατίας για παρέκκλιση σύμφωνα με το άρθρο 9 παράγραφος 4 της οδηγίας 98/41/ΕΚ του Συμβουλίου σχετικά με την καταγραφή των ατόμων που ταξιδεύουν με επιβατηγά πλοία που εκτελούν δρομολόγια προς ή από λιμένες των κρατών μελών της Κοινότητας
   
      
         [κοινοποιηθείσα υπό τον αριθμό C(2017) 2437]
      
   
   (Το κείμενο στην κροατική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/41/ΕΚ του Συμβουλίου, της 18ης Ιουνίου 1998, σχετικά με την καταγραφή των ατόμων που ταξιδεύουν με επιβατηγά πλοία που εκτελούν δρομολόγια προς ή από λιμένες των κρατών μελών της Κοινότητας (1), και ιδίως το άρθρο 9 παράγραφος 4,
   Εκτιμώντας τα ακόλουθα:
   
               (1)
            
            
               Στόχος της οδηγίας 98/41/ΕΚ είναι να προωθηθούν η ασφάλεια και οι δυνατότητες διάσωσης των επιβατών και των πληρωμάτων επιβατηγών πλοίων και να εξασφαλιστεί ότι η αναζήτηση και διάσωση, καθώς και οι συνέπειες ατυχήματος, θα μπορούν να αντιμετωπίζονται αποτελεσματικότερα.
            
         
               (2)
            
            
               Σύμφωνα με το άρθρο 5 παράγραφος 1 της οδηγίας 98/41/ΕΚ απαιτείται να καταχωρίζονται ορισμένες πληροφορίες για κάθε επιβατηγό πλοίο που αναχωρεί από λιμένα κράτους μέλους και πραγματοποιεί δρομολόγιο άνω των είκοσι μιλίων από το σημείο αναχώρησής του.
            
         
               (3)
            
            
               Με το άρθρο 9 παράγραφος 4 της οδηγίας 98/41/ΕΚ παρέχεται η δυνατότητα στα κράτη μέλη να ζητούν από την Επιτροπή να παρεκκλίνουν από την εν λόγω υποχρέωση.
            
         
               (4)
            
            
               Με επιστολή της 3ης Σεπτεμβρίου 2015 η Δημοκρατία της Κροατίας διαβίβασε στην Επιτροπή αίτημα παρέκκλισης από την υποχρέωση να καταγράφονται για τα άτομα που επιβαίνουν σε επιβατηγά πλοία οι πληροφορίες οι οποίες καθορίζονται στο άρθρο 5 παράγραφος 1 της οδηγίας 98/41/ΕΚ, όσον αφορά όλα τα επιβατηγά πλοία που εκτελούν σειρά δρομολογίων στα κροατικά νησιά.
            
         
               (5)
            
            
               Για να μπορέσει να αξιολογήσει το αίτημα, η Επιτροπή ζήτησε στις 20 Οκτωβρίου 2015 συμπληρωματικές πληροφορίες από τη Δημοκρατία της Κροατίας. Στις 18 Μαΐου 2016 η Δημοκρατία της Κροατίας υπέβαλε την απάντησή της και τροποποίησε το αίτημα παρέκκλισης όσον αφορά τα ακόλουθα δρομολόγια: δρομολόγια Zadar — Ist και Zadar — Olib στην πορθμειακή γραμμή «Zadar — Premuda / Mali Lošinj»· δρομολόγια Split — Hvar, Hvar — Prigradica και Hvar — Korčula στη γραμμή υψηλής ταχύτητας «Korčula — (Prigradica) — Hvar — Split»· δρομολόγια Zadar — Ist και Zapuntel — Zadar στη γραμμή υψηλής ταχύτητας «Ist — Molat — Zadar»· δρομολόγιο Split — Bol στη γραμμή υψηλής ταχύτητας «Jelsa — Bol — Split»· δρομολόγιο Split — Hvar στη γραμμή υψηλής ταχύτητας «Split — (Milna) — Hvar»· δρομολόγιο Split — Hvar στη γραμμή υψηλής ταχύτητας «Lastovo — Vela Luka — Hvar — Split»· δρομολόγιο Rijeka — Rab στη γραμμή υψηλής ταχύτητας «Νονalja — Rab — Rijeka»· δρομολόγιο Split — Vela Luka στην πορθμειακή γραμμή «Lastovo — Vela Luka — Split»· δρομολόγιο Split — Stari Grad στην πορθμειακή γραμμή «Split — Stari Grad»· δρομολόγιο Vis — Split στην πορθμειακή γραμμή «Vis — Split»· δρομολόγια Mali Lošinj — Cres και Cres — Rijeka στη γραμμή υψηλής ταχύτητας «Mali Lošinj — Ilovik — Susak — Unije — Martinšćica — Cres — Rijeka»· δρομολόγιο Premuda — Zadar στη γραμμή υψηλής ταχύτητας «Olib — Silba — Premuda — Zadar»· δρομολόγια Vis — Split και Hvar — Split στη γραμμή υψηλής ταχύτητας «Vis — Hvar — Split»· δρομολόγια Dubrovnik — Sobra και Korčula — Lastovo στη γραμμή υψηλής ταχύτητας «Dubrovnik — Šipanska luka — Sobra — Polače — Korčula — Lastovo».
            
         
               (6)
            
            
               Η Επιτροπή, επικουρούμενη από τον Ευρωπαϊκό Οργανισμό για την Ασφάλεια στη Θάλασσα (EMSA), εξέτασε το αίτημα παρέκκλισης με βάση τις πληροφορίες που έχει στη διάθεσή της.
            
         
               (7)
            
            
               Η Δημοκρατία της Κροατίας παρέσχε τις ακόλουθες πληροφορίες: 1) η ετήσια πιθανότητα να υπερβαίνει τα δύο μέτρα το σημαντικό ύψος κύματος στις σχετικές διαδρομές είναι μικρότερη του 10 %· 2) τα πλοία στα οποία θα εφαρμοζόταν η παρέκκλιση εκτελούν τακτικά δρομολόγια· 3) κύριος σκοπός της υπηρεσίας είναι η παροχή τακτικής σύνδεσης σε απομακρυσμένες κοινότητες για τις συνήθεις χρήσεις· 4) στη θαλάσσια περιοχή όπου εκτελούν δρομολόγια τα επιβατηγά πλοία διατίθενται χερσαία βοηθητικά συστήματα ναυσιπλοΐας, αξιόπιστες υπηρεσίες καιρικής πρόγνωσης, καθώς και κατάλληλα και επαρκή μέσα αναζήτησης και διάσωσης· 5) είναι ανεπαρκείς η ενδιάμεση υποδομή και οι λιμενικές εγκαταστάσεις για την καταχώριση των στοιχείων των επιβατών κατά τρόπο συμβατό με το χρονοδιάγραμμα των δρομολογίων και με τον συγχρονισμό με τις χερσαίες μεταφορές· και 6) το αίτημα παρέκκλισης θα ίσχυε για όλους τους μεταφορείς που εκτελούν τα συγκεκριμένα δρομολόγια.
            
         
               (8)
            
            
               Το τελικό αποτέλεσμα της αξιολόγησης καταδεικνύει ότι πληρούνται όλες οι προϋποθέσεις για την έγκριση της εν λόγω παρέκκλισης.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ασφάλειας στη ναυτιλία και πρόληψης της ρύπανσης από τα πλοία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το αίτημα παρέκκλισης που υπέβαλε η Δημοκρατία της Κροατίας σύμφωνα με το άρθρο 9 παράγραφος 4 της οδηγίας 98/41/ΕΚ όσον αφορά την καταγραφή όλων των πληροφοριών που αναφέρονται στο άρθρο 5 παράγραφος 1 της εν λόγω οδηγίας για τα πρόσωπα που επιβαίνουν σε όλα τα επιβατηγά πλοία που εκτελούν τακτικά δρομολόγια στις γραμμές που αναφέρονται παρακάτω (συμπεριλαμβανομένων των αντίστροφων δρομολογίων):
   
               1)
            
            
               δρομολόγια Zadar — Ist και Zadar — Olib στην πορθμειακή γραμμή «Zadar — Premuda / Mali Lošinj»·
            
         
               2)
            
            
               δρομολόγια Split — Hvar, Hvar — Prigradica και Hvar — Korčula στη γραμμή υψηλής ταχύτητας «Korčula — (Prigradica) — Hvar — Split»·
            
         
               3)
            
            
               δρομολόγια Zadar — Ist και Zapuntel — Zadar στη γραμμή υψηλής ταχύτητας «Ist — Molat — Zadar»·
            
         
               4)
            
            
               δρομολόγιο Split — Bol στη γραμμή υψηλής ταχύτητας «Jelsa — Bol — Split»·
            
         
               5)
            
            
               δρομολόγιο Split — Hvar στη γραμμή υψηλής ταχύτητας «Split — (Milna) — Hvar»·
            
         
               6)
            
            
               δρομολόγιο Split — Hvar στη γραμμή υψηλής ταχύτητας «Lastovo — Vela Luka — Hvar — Split»·
            
         
               7)
            
            
               δρομολόγιο Rijeka — Rab στη γραμμή υψηλής ταχύτητας «Νονalja — Rab — Rijeka»·
            
         
               8)
            
            
               δρομολόγιο Split — Vela Luka στην πορθμειακή γραμμή «Lastovo — Vela Luka — Split»·
            
         
               9)
            
            
               δρομολόγιο Split — Stari Grad στην πορθμειακή γραμμή «Split — Stari Grad»·
            
         
               10)
            
            
               δρομολόγιο Vis — Split στην πορθμειακή γραμμή «Vis — Split»·
            
         
               11)
            
            
               δρομολόγια Mali Lošinj — Cres και Cres — Rijeka στη γραμμή υψηλής ταχύτητας «Mali Lošinj — Ilovik — Susak — Unije — Martinšćica — Cres — Rijeka»·
            
         
               12)
            
            
               δρομολόγιο Premuda — Zadar στη γραμμή υψηλής ταχύτητας «Olib — Silba — Premuda — Zadar»·
            
         
               13)
            
            
               δρομολόγια Vis — Split και Hvar — Split στη γραμμή υψηλής ταχύτητας «Vis — Hvar — Split»·
            
         
               14)
            
            
               δρομολόγια Dubrovnik — Sobra και Korčula — Lastovo στη γραμμή υψηλής ταχύτητας «Dubrovnik — Šipanska luka — Sobra — Polače — Korčula — Lastovo».
            
         Άρθρο 2
   Η παρούσα απόφαση απευθύνεται στη Δημοκρατία της Κροατίας.
   
      Βρυξέλλες, 20 Απριλίου 2017.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 188 της 2.7.1998, σ. 35.